

Në kuadër të Memorandumit të Mirëkuptimit të nënshkruar mes Komunës së Rahovecit dhe të Projektit të ReLOaD2 (Programit Rajonal për Demokracinë Lokale në Ballkanin Perëndimor2), i cili financohet nga Bashkimi Europian dhe zbatohet nga Programi për Zhvillim i Kombeve të Bashkuara (UNDP), shpallim këtë:

**FTESË PUBLIKE**

**PËR**

**ORGANIZATAT E SHOQËRISË CIVILE DHE QYTETARËT**

**Thirrja e Dytë Publike për Projekt Propozime për OJQ-të në Komunën e Rahovecit**

Më datën 25 maj 2023 duke filluar nga ora 10:00, Komuna e Rahovecit në bashkëpunim me UNDP-në, Programin Rajonal për Demokraci Lokale në Ballkanin Perëndimor 2 (ReLOaD2), organizon sesion informues dhe bën shpalljen e Thirrjes së Dytë Publike për dorëzim të projekt propozimeve nga OJQ-të, në përputhje me kriteret e thirrjes dhe prioritetet e përcaktuara bashkërisht.

Thirrja do të jetë e hapur nga data 25 maj, 2023 deri më 05 korrik, 2023. Në kuadër të thirrjes, më datën 25 maj përveç sesionit informues nga ora 10:00, ditën e njëjtë do të pasojë trajnimi për mënyrën se si të shkruhet një projekt propozim, çfarë duhet të përmban një projekt propozim, etj. Ky trajnim do të bazohet në Ciklin e Menaxhimit të Projektit (PCM), dhe to të vazhdoj edhe më datat 26, 29 dhe 30 maj 2023 në **Sallën e Konferencës së Palestrës “Mizahir Isma” në Rahovec.**

Paketa për aplikim me detaje do të publikohet në ueb faqen e komunës pas mbarimit të sesionit informues.

***Shënim:*** Për sesionet e Ciklit të Menaxhimit të Projektit (CMP-PCM) rekomandojmë që OJQ-të të sjellin **laptop-in personal** për lehtësim të marrjes së shënimeve gjatë trajnimit.

Ju mirëpresim!